प्रवल  र छिरिङ फाइनलमा 
नेपालका बक्सर प्रवल उप्रेती र छिरिङ वाङ्दी शेर्पा बिहीबार मलेसियाको पेनाङमा जारी ३४ औं अन्तर्राष्ट्रिय बक्सिङ प्रतियोगिताको फाइनल पुगेका छन् ।
काठमाडौँ — नेपालका बक्सर प्रवल उप्रेती र छिरिङ वाङ्दी शेर्पा बिहीबार मलेसियाको पेनाङमा जारी ३४ औं अन्तर्राष्ट्रिय बक्सिङ प्रतियोगिताको फाइनल पुगेका छन् ।नेपालको कम्तीमा दुई रजत पदक पक्का भएको छ । पुरुष ५१ केजी तौल समूहमा प्रवलले इन्डोनेसियाका हसान बिन अजानलाई अंकको आधारमा ५–० ले पराजित गरी फाइनल तय गरे । ५७ केजीमा छिरिङले सिंगापुरका अब्दुल वाफी बिन इद्रिसलाई आरएससीका आधारमा तेस्रो राउन्डमा हराएर फाइनल सुरक्षित गरेका थिए ।सेमिफाइनलमा प्रवलले सिंगापुरका ड्यानी चाउ यिजी र छिरिङले इन्डोनेसियाका फकिह अन्दरा नासुटेसनलाई समान ५–० अंकको हराएर सेमिफाइनल तय गरेका थिए ।पुरुष ५४ केजीमा सिंहवीर लिम्बू र ६० केजीमा शुलभ माली सेमिफाइनलमै रोकिएपछि कांस्यमा सीमित भए । नेपाली टोलीको प्रशिक्षकमा सन्जिप श्रेष्ठ र व्यवस्थापक स्मृति विश्वास छन् ।